text: Gylleudslip har konsekvenser i årevis
  23 februar 2012 kl. 16.18
  Et gylleudslip som det, der forurenede Hesselbæk ved Aabenraa, har konsekvenser for miljøet i årevis.
  I den seneste uge har der været flere eksempler på forurening, efter at gylle er løbet fra frosne marker og ned i vandløbene.
  Senest i Hesselbæk ved Aabenraa, hvor flere tusind fisk er gået tabt.
  Også mange insekter er døde, ligesom biologer vurderer, at fiskeæggene er døde.
  Hesselbæk var et af de fineste vandløb i Aabenraa Kommune og hjemsted for op mod 9000 ørreder. 
  Torben Hansen, der er biolog ved Miljø & Natur i Aabenraa Kommune, gætter på, at over 90 procent af dem er gået tabt efter gylleudslippet.
  Ifølge ham vil der gå to-tre år, inden miljøet i og omkring vandløet igen er normalt.
  Miljøministeren nu helt forbyde landmændene at køre gylle ud, når det fryser.
  